**Jelgavas novada neklātienes vidusskolas**

**IZGLĪTOJAMO MĀCĪBU SASNIEGUMU VĒRTĒŠANAS KĀRTĪBA**

Izdoti saskaņā ar Valsts pārvaldes iekārtas

 likuma 72. panta pirmās daļas 2. punktu

Vispārējās izglītības likuma 10.panta trešās daļas 2.punktu

Ministru kabineta 12.08.2014. noteikumu Nr.468 , 31.punktu

Ministru kabineta 27.11.2018. noteikumu Nr.747 „Noteikumi par valsts pamatizglītības standartu un pamatizglītības programmu paraugiem″ 15.punktu, 11.pielikuma 19.punktu, 12.pielikuma 21.punktu,

Ministru kabineta 03.09.2019. noteikumu Nr.416 „Noteikumi par valsts vispārējās vidējās izglītības standartu un vispārējās vidējās izglītības programmu paraugiem″ 20.punkts 11.pielikuma 16.punktu

                                                     Jelgavas novada Neklātienes vidusskolas nolikuma punktu 23.punktu

**1. VISPĀRĪGIE NOTEIKUMI**

1.1. Izglītojamo mācību sasniegumu vērtēšanas kārtība izstrādāta, lai nodrošinātu Jelgavas novada Neklātienes vidusskolas (turpmāk tekstā SKOLAS) vienotu pieeju vērtēšanai kā neatņemamai izglītošanas procesa sastāvdaļai.

1.2. Izglītojamo mācību sasniegumu vērtēšanas kārtība ir saistoša SKOLAS pedagogiem, izglītojamiem un viņu vecākiem.

1.3. Izglītojamo mācību sasniegumu vērtēšanas kārtības izpildītāji ir SKOLAS  izglītojamie  un pedagogi.

**2. IZGLĪTOJAMO MĀCĪBU SASNIEGUMU VĒRTĒŠANAS MĒRĶIS, UZDEVUMI UN PAMATPRINCIPI.**

2.1. Izglītojamo mācību sasniegumu **vērtēšanas mērķis** ir objektīvs un profesionāls

izglītojamā sasniegumu raksturojums, kas sekmē katra izglītojamā sabiedriskajai un individuālajai dzīvei nepieciešamo zināšanu un prasmju apguvi un izpratni par mācīšanās panākumiem.

2.2  Izglītojamo mācīšanās sasniegumu **vērtēšanas uzdevumi**:

       2.2.1. veicināt izglītojamo, pedagogu un vecāku sadarbību;

       2.2.2. konstatēt katra izglītojamā sasniegumus un to dinamiku;

       2.2.3.veikt nepieciešamo mācību procesa korekciju izglītojamo mācību sasniegumu uzlabošanai;

       2.2.4. motivēt izglītojamos uzlabot savus mācību sasniegumus;

       2.2.5.sekmēt izglītojamo līdzatbildību par mācību rezultātiem, veicot pašvērtējumu.

2.3. Izglītojamo mācību sasniegumu **vērtēšanas pamatprincipi:**

2.3.1. sistēmiskuma princips;

2.3.2. atklātības un skaidrības princips;

2.3.3. metodiskās daudzveidības princips;

2.3.4. iekļaujošais princips;

2.3.5. izaugsmes princips.

.

**3. MĀCĪBU SASNIEGUMU VĒRTĒŠANAS PLĀNOŠANA UN VADĪBA**

3.1. Izglītības iestādes administrācija:

       3.1.1. pārrauga katrai izglītības pakāpei izmantojamo vērtēšanas metožu ievērošanu;

       3.1.2. plāno ar vērtēšanu saistītos nepieciešamos pasākumus pedagogu tālākizglītībā;

       3.1.3. pārrauga pedagogu un vecāku sadarbību, mācību sasniegumu vērtēšanas problēmsituācijas gadījumā;

       3.1.4. pārbauda, kā pedagogi veic ierakstus par izglītojamo sasniegumiem e- žurnālos;

       3.1.5. uzrauga pedagogu ierakstus e-klasē pārbaudes darbu plānotājā un to norises izpildi.

 3.1.6. administrācija pārrauga pārbaudes darbu skaitu nedēļā ( ne vairāk kā 3 pārbaudes darbi dienā)

**3.2. Pedagogi:**

    3.2.1. ievēro valstī un skolā noteikto kārtību mācību sasniegumu vērtēšanas plānošanā, realizēšanā un analīzē, iegūtos mācību sasniegumu rezultātus izmanto tālākās darbības pilnveidošanā;

    3.2.2. izstrādājot mācību stundu tēmu plānojumus, tajos paredz dažādas izglītojamo mācību sasniegumu vērtēšanas metodes, formas, kā arī norises laiku;

    3.2.3. ievērojot mācību stundu tēmu plānojumus, katrā klasē nosaka tēmu nobeiguma pārbaudes laiku, tos ieraksta klases pārbaudes darbu plānotājā e - klasē un par to savlaicīgi informē izglītojamos;

  3.2.4. katrā klasē vienā dienā drīkst paredzēt ne vairāk kā 3 pārbaudes darbus;

  3.2.5. pārbaudes darbus izlabo, vērtējumu izliek e-žurnālā ne vēlāk kā 7 darba dienas pēc to uzrakstīšanas vai saņemšanas e-vidē, ar darba rezultātiem un vērtējumu iepazīstina izglītojamos;

 3.2.6 tālmācības izglītojamajiem raksta komentāru e – vidē pēc nepieciešamības;

  3.2.7. radošos darbus (domrakstus, esejas, projekta darbus) izlabo, vērtējumu ieraksta e-žurnālā 10 darba dienu laikā un darbus atdod izglītojamajiem;

**3.3. Mācību jomas:**

3.3.1. izvērtē stundu tematu plānojumu izpildi, kvalitāti un vienojas par tēmu sadali plānā;

3.3.2. vienojas par pārbaudes darbu struktūru;

3.3.3. veic VPD rezultātu analīzi, ikdienas mācību sasniegumu analīzi un plāno turpmāko darbību.

**4. SADARBĪBA AR VECĀKIEM**

4.1. Klašu grupu un klašu vecāku sapulcēs administrācija un mācību priekšmetu pedagogi iepazīstina izglītojamo vecākus un izskaidro izglītojamo mācību sasniegumu vērtēšanas veidus un to nozīmi mācību procesā.

4.2. Tiekoties ar vecākiem, pedagogam atļauts sarunā izmantot tikai tos  e- žurnālā vai citos dokumentos izdarītos ierakstus, kas attiecas uz viņu bērnu.

4.3. Pēc vecāku pieprasījuma pedagogi izskaidro attiecīgā pārbaudes darba vērtēšanas kritērijus un iegūto vērtējumu.

4.4. Pedagogi informē vecākus par izglītojamo sasniegumiem, izmantojot skolvadības sistēmu „e-klase” (www.e-klase.lv).

**5. IZGLĪTOJAMO MĀCĪBU SASNIEGUMU VĒRTĒŠANA**

5.1. Vērtēšana tiek noteikta atbilstoši vienotajai valsts pārbaudes darbu un izglītojamo mācību sasniegumu vērtēšanas kārtībai.

5.2. Temata ietvaros pedagogs organizē izglītojamo sasniegumu vērtēšanu, izmantojot dažādas vērtēšanas veidus - formatīvo vērtēšanu, summatīvo vērtēšanu un izglītojamo pašvērtējumu.

5.3. Novērtējot pārbaudes darbu, pedagogs izmanto paša izstrādātos vērtēšanas kritērijus.

**6.** **IZGLĪTOJAMO MĀCĪBU SASNIEGUMU VĒRTĒŠANA FORMATĪVĀS VĒRTĒŠANAS DARBOS**

Formatīvo vērtējumu skaitu pedagogs nosaka pēc saviem ieskatiem.

**7. IZGLĪTOJAMO MĀCĪBU SASNIEGUMU VĒRTĒŠANA SUMMATĪVĀS VĒRTĒŠANAS DARBOS**

7.1. Analizējot mācību sasniegumus tiek ievēroti 4 mācību sasnieguma līmeņi:

|  |  |  |  |
| --- | --- | --- | --- |
| 1. līmenis | 1 – „ļoti, ļoti vāji”2 – „ļoti vāji”, 3 – „vāji” | Mācību priekšmeta standarta prasības nav sasniegtas | Nepietiekami  |
| 2. līmenis | 4 – „gandrīz viduvēji”,5 – „viduvēji” | Sasniegtas mācību priekšmeta standarta prasības | Pietiekami  |
| 3. līmenis | 6 – „gandrīz labi”, 7 – „labi”, 8 – „ļoti labi” | Optimāli  |
| 4. līmenis | 9 – „teicami”,10 – „izcili” | Sasniegums ir augstāks par mācību priekšmeta standarta prasībām | Izcili  |

7.2.Temata nobeigumā izglītojamā zināšanas tiek vērtētas ar temata noslēguma darbu. Temata nobeiguma darbu un tā vērtēšanas kritērijus atbilstoši katra mācību priekšmeta standartam un programmai veido mācību priekšmeta pedagogs. Temata nobeiguma darbam jābūt veidotam tā, lai izglītojamiem dotu iespēju iegūt vērtējumu līdz 10 ballēm.

7.3. Pārbaudes darbu skaits semestrī atbilst stundu skaitam nedēļā, tas nav mazāks par 2 pārbaudes darbiem semestrī.

7.4. Izliekot vērtējumu gadā, ņem vērā visus mācību gada laikā iegūtos vērtējumus.

7.5. Semestra/gada vērtējumu var saņemt tikai pēc visu pārbaudes darbu izpildes.

7.6. Izglītojamie summatīvās vērtēšanas darbus kārto tam paredzētajā laikā.

7.7. Ja izglītojamais ir skolā, bet neraksta summatīvās vērtēšanas darbu, tad pedagogs e-klases žurnālā  ieraksta nv. Ja izglītojamais nav skolā, kad tiek rakstīts summatīvās vērtēšanas darbs, tad pedagogs e-klases žurnālā ieraksta n/nv.

7.8. Ja tālmācības izglītojamais nav uzrakstījis darbu plānotajā laikā (nedēļā),tad nedēļas beigās ieskaites ailē tiek ierakstīts nv

7.9.tālmācības izglītojamie, iesūtot e- vidē pārbaudes darbus, var saņemt augstāko vērtējumu 8 balles; līdz 10 ballēm var iegūt, sazinoties ar priekšmeta skolotāju un aizstāvot darbu.

7.10. Izglītojamais pēc pārbaudes darba izpildes, vienojoties ar priekšmeta pedagogu, var:

7.10.1. uzlabot jebkurusummatīvās vērtēšanas darbu vienu reizi mēneša laikā pēc vērtējuma saņemšanas. Pedagogs e-klases žurnālā ieraksta iegūto vērtējumu (piemēram, 6/8) un ņem vērā tikai uzlaboto vērtējumu;

7.10.2. uzrakstīt neizpildītos summatīvās vērtēšanas darbus, kas e-žurnālā atzīmēts ar ierakstu n/nv. Iegūto vērtējumu pedagogs ieliek e-žurnālā blakus iepriekšējam vērtējumam (piemēram, nv/6). Izliekot vērtējumu semestrī, pedagogs ņem vērā tikai uzlaboto vērtējumu.

7.11. Visiem summatīvās vērtēšanas  darbiem jābūt noteiktiem skaidriem un nepārprotamiem vērtēšanas kritērijiem.

7.12.Pedagogs neizliek vērtējumu pārbaudes darbā izglītojamajam viņa neneapmierinošas uzvedības, nesalasāma rokraksta, neatļautu palīglīdzekļu izmantošanas vai cilvēku cieņu aizskarošu piezīmju, plaģiāta kā arī ja izglītojamais nav atbildējis uz visiem jautājumiem jālieto apzīmējums “n/nv”. Izglītojamajam jāiesūtu jauns darbs.

7.13. Pedagogs pēc izglītojamā vai viņa likumiskā pārstāvja lūguma izsniedz novērtētu izglītojamā pārbaudes darbu mēneša laikā pēc darba novērtēšanas.

7.14. Izglītojamo pārbaudes darbi tiek glabāti līdz mācību gada beigām, neklātienē pie mācību priekšmetu pedagogiem tālmācībā e- vidē (…..tavatalmaciba.lv) .

7.15. Semestra vērtējumu pedagogs noapaļo uz augšu no 0,5 .

7.16. 12. klašu izglītojamie marta eksāmenu sesijas laikā raksta izmēģinājuma eksāmenu matemātikā.

7.17. 11. - 12. klašu izglītojamajiem matemātikā (2020./2021.m.g. un 2021./2022.m.g.) gada vērtējumu izliek, ņemot vērā visus mācību gadā iegūtos vērtējumus un izmēģinājuma eksāmena vērtējumu.

**8. NOSLĒGUMA JAUTĀJUMI**

8.1. Vērtējumu mācīšanās posma noslēgumā var apstrīdēt, ja tas ietekmē izglītojamā tiesības un intereses. Apstrīdēšana notiek, ievērojot 2015.gada 13.oktobra MK noteikumu Nr.591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” 44.punktā noteikto kārtību.

8.5. Uzskatīt par spēku zaudējušu SKOLAS 2017. gada 10.janvārī izglītojamo mācību sasniegumu vērtēšanas kārtību.

8.6. Izglītojamo mācību sasniegumu vērtēšanas kārtība stājas spēkā ar 2020.gada 1.septembri.

Kārtība apspriesta skolas padomes sēdē 2020.gada 29. augustā un pedagogu sanāksmē.

  Direktore                                                             I.Sērmūksle

ThisPC/NVSK/NORMATĪVIE DOKUMNETI/jaunā vērtēšanas kārtība\_ 2020/2021